**Pkp 3**

**Eelnõu nr 5**

*lihthäälteenamus*

|  |
| --- |
| VIIMSI VALLAVOLIKOGU  |
|  |
| **OTSUS** |
|  |
|  |
| Viimsi | 21. mai 2019 nr  |
|  |
|  |
| Harju maakonna arengustrateegia 2035+ tegevuskava investeerimisvajaduste loetelu 2019-2022 Viimsi ettepaneku heakskiitmine |  |

Maakonna arengustrateegia tegevuskavasse 2019-2022 saab vastavalt kehtivale Harju maakonna arengustrateegia 2035+ peatüki 3 punktile 2, iga Harju maakonna kohalik omavalitsus esitada ühe üle enda omavalitsuse piire ulatuva mõjuga tegevuse või objekti. Maakondade arengustrateegiate elluviimise toetusmeetme (MATA) toetusi antakse riigieelarvest ja hasartmängumaksust rahastatavatest regionaalsete investeeringutoetuste vahenditest.

Objektide ja tegevuste esitamisel tegevuskavasse on vaja arvestada KOKS § 373 lõikest 2 tuleneva nõudega, et tegevus ei saa olla seotud vaid ühe kohaliku omavalitsuse üksuse haldusterritooriumiga, millel ei ole puutumust teiste kohaliku omavalitsuse üksustega. Maakonna arengustrateegia tegevuskavasse esitatavad tegevused peavad tulenema maakonna arengustrateegia eesmärkidest, kandma maakonna omavalitsuste ühishuve ja tulenema kohalike omavalitsuste eelarvestrateegiatest.

Harjumaa Omavalitsuste Liitu kooskõlastusringile saadetud „Maakondade arengustrateegiate elluviimise toetusmeetme“ (MATA) ettepanekutest koostatakse tegevuskava, mis saab olema ühtlasi aluseks MATA meetmest vahendite taotlemisel. Ettepanekud taotlemisõigusega projektide nimekirja koostamiseks Harju maakonnas esitab Harjumaa Omavalitsuste Liit.

Käesolevaga otsustatakse, et Viimsi vald esitab oma ettepaneku projektitaotluseks, milleks on „Mälestusmärk viimsilastele, kes võtsid osa Vabadussõjast“. Planeeritav projekti kogumaht on 50 000 eurot, millest 25% ehk 12 500 eurot on planeeritud Viimsi valla eelarvest.

Viimsi valla põhimääruse § 127 lõike 2 punkti 1 alusel:

1. Kiita heaks projekti idee „Mälestusmärk viimsilastele, kes võtsid osa Vabadussõjast“. esitamine Harjumaa Omavalitsuste Liidule.
2. Garanteerida omaosaluse katmine Viimsi valla 2019. aasta eelarvest.
3. Volitada abivallavanemat Annika Vaiklat allkirjastama punktides 1 ja 2 toodud vajalikke garantiikirjasid ning taotluse esitamisega seotud muid dokumente.
4. Otsus jõustub teatavakstegemisest.
5. Otsust on võimalik vaidlustada 30 päeva jooksul selle teatavakstegemisest arvates, esitades vaide Viimsi Vallavolikogule haldusmenetluse seaduses sätestatud korras või kaebuse Tallinna Halduskohtule halduskohtumenetluse seadustikus sätestatud korras.

|  |
| --- |
|  |
|  |
|  |
| (allkirjastatud digitaalselt)Taavi Kotka |  |
| Vallavolikogu esimees |  |